જોકે બૅન્કિંગ, ઇન્સ્યોરન્સ અને નાણાંકીય સેવાઓ પર ૧૮ ટકાના દરે ગુડ્સ એન્ડ સર્વિસ ટેક્સ વસૂલવામાં આવશે. પરિણામે આ સેવાઓ અત્યારની તુલનાએ ત્રણ ટકા જેટલી મોંઘી પડશે. ઓલા અને ઉબર જેવી રેડિયો ટેક્સી સેવાઓ ભાડેથી લેનારાઓએ જીએસટીના અમલીકરણ પછી ૫ ટકાના દરે ગુડ્સ એન્ડ સર્વિસ ટેક્સ ચૂકવવો પડશે. અત્યાર સુધી તેના પર છ ટકાના દરે સર્વિસ ટેક્સ લેવામાં આવતો હતો. મુંબઈ, કોલકાતા, ચેન્નાઈ સહિતના દેશના જુદા જુદા શહેરોમાં ચાલતી મેટ્રો રેલવેમાં પ્રવાસ કરનારાઓ પાસેથી જીએસટી લેવામાં આવશે નહિ.